Ak máte záujem zúčastniť sa kurzu, prosím zašlite nám vyplnenú Žiadosť ZoZ (v prílohe) - slúži nám ako podklad pre spracovanie Žiadosti o príspevok. Pre naše potreby, s ohľadom na GDPR, stačí žiadosť vyplniť bez rodného čísla a podpisu, v časti „Mám záujem pracovať v zamestnaniach“ treba vyplniť „Zber, spracúvanie a likvidácia odpadov, SK NACE 38“.

Žiadosť je tiež potrebné doručiť na Úrad práce podľa miesta trvalého bydliska účastníka kurzu (stačí aj mailom do podateľne), touto žiadosťou sa registruje ako Záujemca o zamestnanie a následne si môže podať Žiadosť o príspevok na vzdelávanie (osobne/poštou).

Vyplnenú a potvrdenú Žiadosť o príspevok Vám zašleme na adresu trvalého bydliska poštou.

Prosím tiež o upresnenie info, či preferujete dennú alebo večernú formu realizácie:

* Denná forma realizácie | 8 x 8 hodín | vyučovacie dni UT – ŠTV | 8:00 – 14:30
* Večerná forma realizácie|16 x 4 hodiny | vyučovacie dni PON – ŠTV | 17:00 – 20:15

Pri oboch formách sa vytvára offline videoarchív, kde máte prístupné záznamy z jednotlivých školiacich dní.

Postup v skratke:

1. Najskôr je potrebné sa zaregistrovať sa ako Záujemca o zamestnanie (rozumie sa tým občan, ktorý **nie je nezamestnaný** ale má záujem o nejakú službu úradu práce)
2. Poslať Žiadosť ZoZ aj k nám (alebo aspoň údaje v hlavičke)
3. Vašu prihlášku spracujeme a pošleme Vám originál potvrdenej Žiadosti o príspevok aj s prílohami na Vami uvedenú korešpondenčnú adresu
4. Žiadosť o príspevok doručíte na Úrad práce v lehote najneskôr 21 dní pred začiatkom kurzu
5. Úrad práce Vašu žiadosť posúdi, po schválení Vás pozvú na podpis dohody
6. Nastúpite na kurz
7. Po skončení kurzu predložíte Úradu práce faktúru za kurzovné a osvedčenie o absolvovaní kurzu a Úrad za Vás zaplatí

Takže nič neplatíte dopredu, všetko prebehne cez Úrad práce